**Напомена**: Mодел уговора представља садржину уговора који ће бити закључен са изабраним понуђачем. Понуђачи су дужни да попуне модел уговора и доставе га у понуди, чиме потврђују да се слажу са садржином.

**УГОВОР О ЈАВНОЈ НАБАВЦИ УСЛУГА**

**Услуге чишћења зграда ГO Савски венац, ЈН 2024/26**

**Закључен између:**

Наручиоца:

**Градска општина Савски венац**, са седиштем у Београду, улица Кнеза Милоша бр. 69, ПИБ 102759230, Матични број: 07031386, Број рачуна: 840-16640-66, Министарство финансија, Управа за трезор, коју заступа Милош Видовић, председник општине (у даљем тексту: **Наручилац**)

и

Понуђача:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Назив банке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту:**Давалац услуге),**

**(у случају да понуду доставља група понуђача:)**

Овлашћени члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а члана групе понуђача)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а члана групе понуђача) са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(пун назив или скраћени назив из АПР-а члана групе понуђача)са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**(у случају да понуђач наступа са подизвођачем:)**

Подизвођач: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а)са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**ОСНОВ УГОВОРА:** Одлука Председника ГО Савски венац о спровођењу поступка јавне набавке бр.I-03-06-8.425/2024 од 25.12.2024. године и Одлука Председника ГО Савски венац о додели уговора у поступка јавне набавке бр. I-03-06-8.\_\_\_\_\_/2025 од \_\_\_\_\_\_.2025. године

**ОПШТЕ ОДРЕДБЕ**

Уговорне стране констатују:

* Наручилац је на основу члана 52. Закона о јавним набавкама („Сл. Гласник РС“ бр. 91/19 и 92/23) и Oдлуке Председника општине Савски венац о спровођењу поступка јавне набавке, спровео предметни поступак;
* Процењена вредност јавне набавке износи: \_\_\_\_\_\_\_\_\_\_ динара без ПДВ-а (попуњава Наручилац);
* да је Јавни позив објављен на Порталу јавних набавки, интернет страници Наручиоца и Порталу службених гласила РС и база прописа;
* да је Јавни позив и конкурсна документација објављен на Порталу јавних набавки и на интернет страници Наручилац;
* да је у поступку јавне набавке понуду доставило \_\_\_\_\_\_\_\_\_\_ понуђача (попуњава Наручилац
* да је Понуђач доставио понуду \_\_\_\_\_\_\_\_\_ (попуњава Наручилац), која у потпуности одговара спецификацији из конкурсне документације, која се налази у прилогу Уговора и саставни је део Уговора;
* да је Комисија за јавну набавку, у складу са чл. 145, Закона о јавним набавкама сачинила Извештај о поступку јавне набавке, а Председник Општине је у складу са чл. 146. Закона, донео Одлуку о додели уговора

**Предмет уговора**

**Члан 1.**

Уговорне стране су се споразумеле да је предмет овог уговора пружање услуга чишћења зграда Градске општине Савски венац у улици Кнеза Милоша број 47, 69 и 99, у свему према Техничкој спецификацији услуга и Понуди Даваоца услуга број: \_\_\_\_\_\_\_\_\_\_ од \_\_\_\_\_\_\_\_\_. године, (попуњава наручилац) и која чини саставни део уговора.

**Вредност уговора**

**Члан 2.**

Укупна цена пружања услуга за период трајања уговора је \_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) **(попуњава понуђач)** која се заснива на јединичној цени по радном сату једног извршиоца, која обухвата све зависне трошкове и трошкове опреме и материјала, без пдв, у циљу пружања предметних услуга за све наведене објекте у свему према Тхеничкој спецификацији, у периоду до 12 (дванаест) месеци пружања услуге.

Цена се увећава на основу обрачуна пдв по стопи од 20%, тако да износи: \_\_\_\_\_\_\_\_\_\_\_\_\_\_\_\_ динара (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_динара). **(попуњава понуђач).**

Јединична цена је подложна променама, због усклађивања јединичне цене радног сата са ценом радног сата која се утврђује Одлуком Владе Републике Србије , а што је ближе регулисано у члану 20. Уговора.

**Обавезе даваоца услуге**

**Члан 3.**

Давалац услуга се обавезује да услуге из члана 1. овог уговора изврши на начин и време утврђено овим уговором, поштујући одредбе о квалитету ове врсте услуге, а који су захтевани Конкурсном документацијом и Техничком спецификацијом услуга, која чини саставни део овог уговора.

Предметне услуге обављају се у следећим пословним објектима градске општине Савски венац у Београду:

* Зграда управе ГО Савски венац у ул. Кнеза Милоша бр. 47, површине 266,22 м2
* Зграда управе ГО Савски венац у ул. Кнеза Милоша бр. 69, површине 2.946,00 м2
* Зграда управе ГО Савски венац у ул. Кнеза Милоша бр. 99, површине 732,00 м2

Давалац услуга је дужан, да све услуге пружа према опису и динамици датим у Техничкој спецификацији услуга, која чини саставни део овог уговора.

**Члан 4.**

Међу уговорним странама је неспорно, а имајући у виду техничку спецификацију услуга, да услуге чишћења објеката из члана 1. овог Уговора, обухватају следеће послове:

Свакодневни послови:

* Скупљање и изношење смећа са одвајањем старог папира и лагеровање за предају папир сервису;
* Брисање прашине са канцеларијског намештаја (столова, столица, ормарића и осталог пратећег намештаја);
* Брисање тврдих и усисавање меких подова;
* Брисање прашине са рачунарске опреме, копир апарата, телефона итд.;
* Прање и брисање степеништа и гелендера;
* Прање и брисање лифта-отклањање отисака прстију (зграда у Кнеза Милоша 69);
* Сређивање санитарног блока (лавабоа, wc шоља, огледала, плочица, допуне папира и течног сапуна);
* Брисање пултова (на улазима, пулт за обезбеђење, пулт матичне службе, итд.);
* Брисање преградних стаклених површина по спратовима;
* Брисање симса прозора.

Недељни послови:

* Чишћење припадајућег простора около и испред објекта;
* Генерално сређивање тоалета;
* Усисавање меблираног намештаја;
* Усисавање тастаруре од разне прљавштине;
* Брисање врата, утикача и прекидача;
* Брисање горњих површина ормана.

Месечни послови:

* Прање свих стаклених површина, споља и изнутра;
* Пајање паучине;
* Прање плафоњере и лустера;
* Прање стаклених површина и облога, подразумева се и веће висине од 3м у зградама.

Тромесечни послови:

* Машинско прање заштита и полирање тврдих подних облога
* Машинско прање меких подних облога
* Прање застава

**Члан 5.**

Давалац услуга се обавезује у складу са одредбама овог уговора и Техничком спецификацијом из конкурсне документације, да за извршење преузетих обавеза из члана 1. и 3. овог Уговора ангажује 8 (осам) извршилаца и да се предметна услуга извршава по следећој динамици:

1. Зграда ГО Савски венац, улица Кнеза Милоша број 47 - 1 (један) извршилац, у поподневној смени почев од 16 часова па до 22 часа, радним данима;
2. Зграда ГО Савски венац, улица Кнеза Милоша број 69 - 6 (шест) извршилаца, од којих: у преподневној смени 1 (један) извршилац почев од 7 часова до 15 часова и у поподневној смени 5 (пет) извршилаца почев од 16 часова до 22 часова, радним данима.

У Згради Кнеза Милоша број 69, потребно је обезбедити додатно дежурство 1 (једног) извршиоца сваке суботе у трајању од 4 сата.

1. Зграда ГО Савски венац, улица Кнеза Милоша број 99 - 1 (један) извршилац, у преподневној смени почев од 7 часова па до 15 часа, радним данима.

Наручилац задржава право додатног ангажовања по потреби (недељом или друго) о чему ће благовремено обавестити Даваоца услуге.

Давалац услуга се обавезује да за све запослене обезбеди поштовање важећих прописа из области запошљавања и обезбеђења услова рада, да обезбеди заштитну одећу и обућу за све извршиоце и да се придржава прописаних мера безбедности, здравља и заштите на раду, заштите од пожара и других мера у складу са важећим прописима и нормативима за запослене ангажоване на пословима који су предмет овог Уговора.

Давалац услуга се обавезује да обезбеди о свом трошку и сав потребан материјал и средства рада неопходна за извршавање послова предмета јавне набавке.

Давалац услуга је у обавези да одржава просторије на наведеним локацијама хемијским средствима која поседују сертификате и која морају бити лабораторијски испитана и која не утичу на здравље људи и животне средине.

**Обавезе Наручиоца и начин плаћања**

**Члан 6.**

Међу уговорним странама је неспорно да ће Наручилац обавезе плаћања вршити до висине средстава обезбеђених на основу Одлуке о буџету Градске општине Савски венац за 2025. и 2026. годину, а све у складу са Уредбом о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година („Службени гласник РС“, бр. 21/2014 и 18/2019).

**Члан 7.**

У складу са преузетим обавезама из овог уговора, уговарачи чине неспорним следеће:

Давалац услуга је дужан да електронски учита фактуру за извршене услуге чишћења свих објеката из члана 3. овог уговора, са позивом на број Уговора. Уз испостављену фактуру, прилаже се Извештај о квалитативно – квантитативном пријему за тај месец, који потписују овлашћена лица оба уговарача.

Давалац услуга је дужан да фактуру за извршене услуге у претходном месецу достави најкасније до 10-ог у месецу за претходни месец.

Наручилац се обавезује да у складу са Законом о електронском фактурисању, достави рекламацију на примљени рачун Даваоцу услуга, у супротном исти ће се сматрати прихваћеним.

Наручилац услуга се обавезује да, у року који не може бити дужи од 45 дана од дана пријема рачуна, исплати цену за извршене услуге за претходни месец у односу на месец у ком је рачун достављен,што је у складу са роковима прописаном Законом о роковима измирења новчаних обавеза у комерцијалним трансакцијама трансакцијама ("Сл. Гласник РС",бр. 119/2012, 68/2015, 113/2017, 91/2019, 44/2021, 44/2021 – др.закон, 130/2021, 129/2021 - др.закон и 138/2022).

**Квалитет услуге**

**Члан 8.**

Давалац услуга се обавезује да услуге из члана 1 овог уговора обавља професионално, квалитетно и благовремено, да користи савремена техничка средства и регистроване препарате и апарате за рад према важећим законским прописима, професионалним стандардима, нормативима струке за ту врсту услуга.

Давалац услуга је дужан да одреди лице које ће бити одговорно за организацију рада и за комуникацију у вези са извршењем предмета Уговора о чему писаним путем обавештава Наручиоца.

Давалац услуга је дужан да приликом пружања услуга које су предмет Уговора, сарађује са овлашћеним лицем Наручиоца по питању: радне снаге, материјала и средстава за рад која користи у обављању уговореног посла.

Уколико овлашћено лице наручиоца установи недостатке у извршавању услуге: ангажованој радној снази, материјалу који се користи и средствима рада, дужно је да сачини рекламациони записник који предаје Даваоцу услуга. У случају записнички утврђених недостатака у квалитету и обиму пружених услуга Давалац услуга мора започети са отклањањем недостатака, наредног дана од дана сачињавања записника о рекламацији. Након отклањања евентуалних недостатка, представници обе стране потписују Извештај о квалитативно-квантитативном пријему услуга којим потврђују да су услуге извршене у складу са Уговором.

Давалац услуга је дужан да обезбеди да његови радници који непосредно раде на пружању услуга које су предмет Уговора, одмах по запажању, пријаве овлашћеном лицу Наручиоца све кварове, недостатке на опреми, инсталацији и уређајима.

**Средство финансијског обезбеђења извршења**

**Члан 9.**

Уговорне стране су се споразумеле да као средство обезбеђења извршења јавне набавке Давалац услуга достави Наручиоцу једну бланко соло меницу са Меничним овлашћењем, Потврдом пословне банке о извршеној регистрацији менице и картоном депо потписа и то:

* за добро извршење посла у износу од 10% вредности уговора, без обрачунатог ПДВ, у року од 3 (три) дана од дана потписивања уговора, са важношћу 30 (тридесет) дана дуже од престанка уговора.

Наручилац ће уновчити дату меницу уколико Давалац услуга не изврши своју обавезу у року и на начин предвиђен уговором. По извршењу обавеза, средство финансијског обезбеђења по основу овог уговора, може бити враћено Даваоцу услуга, на његов захтев.

Меница мора бити потписана оригиналним потписом од стране законских заступника. Менично овлашћење која прати меницу мора бити потписано оригиналним потписом лица која су потписала меницу. Ако се за време трајања уговора промене рокови за извршење уговорне обавезе, важност средства финансијског обезбеђења мора да се продужи.

Меницу као гаранцију за добро извршење посла Наручилац ће наплатити у целости у случају да Давалац услуга својом кривицом уговорену обавезу не испуни у уговореном обиму, року, квалитету, са средствима за одржавање хигијене и апаратима као што је уговорено, за све време трајања Уговора.

Након истека рока из става 1 овог члана, Наручилац је дужан да на писмени захтев Даваоца услуга врати меницу са меничним овлашћењем.

**Члан 10.**

Под добрим извршењем посла подразумева се вршење услуга у свему на начин и у роковима предиђене овим уговором. Уколико услуге не буду извршаване у свему према одредбама овог Уговора, а Давалац услуга не поступи по примедбама и рекламацији на извршавање предметних обавеза, Наручилац услуга ће активирати достављено средство обезбеђења за добро извршење посла.

Активирање средства обезбеђења не искључује право Наручиоца услуга на потпуну накнаду.

**Уговорна казна**

**Члан 11.**

У случају неиспуњења или несавесног или делимичног испуњења обавеза или кашњења у испуњењу уговорних обавеза, Наручилац има право да захтева уговорну казну.

У случају неиспуњења или несавесног или делимичног испуњења обавеза, уговорна казна износи 5% укупне уговорене вредности без ПДВ-а.

Давалац услуга се обавезује да за сваки дан несавесног или делимичног испуњења обавеза или не испуњења обавезе, плати наручиоцу на име уговорне казне 2%0 (два промила) дневно од укупне уговорене вредности без ПДВ-а, али да износ овако одређене уговорне казне не може да пређе 5% од уговорене вредности без ПДВ-а.

**Праћење извршења уговора**

**Члан 12.**

Лице које Наручилац именује појединачним актом прати извршење услуге, комуницира са лицем које је Давалац услуге одредио за комуникацију, потписује месечни Извештај о извршеној услузи, чиме констатује да је услуга стварно извршена у складу са понудом и захтевом Наручиоца и задатом динамиком.

**Члан 13.**

Овлашћено лице Наручиоца врши дневну, недељну, месечну и тромесечну контролу чишћења објеката, врши контролу над пруженим услугама и периодично врши оцену квалитета уговорених услуга.

Наручилац је дужан да Даваоца услуга писаним путем обавести о евентуалним пропустима и недостацима, који након усменог обавештења нису отклоњени у року од једног дана или се понављају.

Ако је услуга коју је Давалац услуга пружио Наручиоцу неадекватна, односно не одговара неком од елемената садржаном у конкурсној документацији, Давалац услуга одговара по законским одредбама о одговорности за неиспуњење обавезе.

**Члан 14.**

Давалац услуга је дужан да обезбеди сва потребна средства за рад – прибор за рад (усисиваче, машине за прање тврдих и меких подова, хидро усисивач, екстрациону машину и др.) која морају бити професионална тако да омогућавају брзо и ефикасно отклањање свих нечистоћа.

Давалац услуга је дужан да обезбеди и сав потрошни материјал – хемијска средства и препарате потребне за одржавање хигијене који морају да буду у оригиналним паковањима, крпе, кофе, сунђере, кесе за смеће и др.

Хемијска средства и препарати који ће се користити при раду не смеју бити агресивна, треба да буду еколошка, биоразградива, да брзо и ефикасно чисте и морају имати безбедносни лист у складу са Законом о хемикалијама („Сл. Гласник РС“ бр. 36/2009, 88/2010, 92/2011, 93/2012 и 25/2015) и Павилником о садржају безбедносног листа („Сл. Гласник РС“, бр. 11/2024).

**Мере заштите на раду**

**Члан 15.**

Давалац услуга је дужан да предузима мере заштите на раду, заштите од пожара и друге мере у складу са важећим прописима и нормативима за запослене ангажоване на пословима који су предмет јавне набавке и одговоран је за предузимање наведених мера.

**Одговорност за штету**

**Члан 16.**

Давалац услуга одговара за сваку штету као и оштећења и/или уништења ствари (имовине) на страни Наручиоца или трећих лица у објектима Наручиоца, уколико је штета настала у току или у вези са извршавањем уговорених услуга.

Давалац услуга не одговара за штету која је настала на имовини Наручиоца услуга услед више силе или кривицом трећих лица или Наручиоца услуга. У случају захтева за накнаду штете трећих лица упућених према Наручиоцу услуга због штете коју су та трећа лица претрпела поступцима запослених Даваоца услуга, Давалац услуга се обавезује да у потпуности преузме од Наручиоца услуга сваку обавезу плаћања надокнада и трошкова, те да преузме пуну одговорност и у свему надокнади било који трошак Наручиоцу по том основу.

**Члан 17.**

Давалац услуга се обавезује да ће током трајања овог уговора чувати као строгу пословну тајну све исправе и податке везане за рад и пословање Наручиоца услуга, који су му доступни или могу бити доступни током вршења услуга, односно да наведене исправе и податке неће без изричите писане сагласности Наручиоца услуга саопштавати и преносити трећим лицима.

Давалац услуга гарантује и заштиту тајности података у име свих који ће бити ангажовани на уговореним пословима.

**Члан 18.**

Давалац услуга је дужан да без одлагања писмено обавести Наручиоца услуга о било којој промени у вези са испуњеношћу услова из поступка јавне набавке, која наступи током важења уговора о јавној набавци и да је документује на прописан начин.

**Члан 19.**

Давалац услуга се обавезује да поштује прописе који произилазе из Закона о раду, односно обавезује се да ангажованим радницима исплаћује нето цену радног сата, по радном сату за редован рад, у свему у складу са минималном ценом радa која се утвруђује Одлуком социјално-економског савета Републике Србије, односно Владе РС.

**Измене и допуне уговора**

**Члан 20.**

Уговорне стране су сагласне да се у случају потребе, измена уговора врши у складу са одредбама чл. 155 - 161. Закона о јавним набавкама.

Уколико током трајања уговора дође до повећања минималне цене радa која се утвруђује Одлуком Владе Републике Србије, Давалац услуга може писаним путем тражити измену уговора у погледу вредности због усклађивања јединичне цене, у ком случају је Давалац услуга дужан да поднесе захтев за измену јединичне цене са детаљним образложењем, о чему одлуку доноси Наручилац.

**Члан 21.**

Потраживања из овог уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.

**Рок важења уговора**

**Члан 22.**

Уговор се закључује на период до 12 месеци, а примењује се од дана потписивања, односно од дана престанка важења претходног уговора, о чему ће Давалац услуге бити обавештен писаним питем.

Уговор може престати и раније услед утрошка средстава.

**Раскид уговора**

**Члан 23.**

Осим обавезног раскида уговора из чл. 163 Законом о јавним набавкама, уговорне стране су сагласне да се овај уговор може једнострано раскинути, на захтев било које од уговорних страна, а нарочито, у случајевима када Давалац услуге:

* неуредно, неблаговремено или неквалитетног испуњава уговорене обавеза
* услед истека важења полиса осигурања за време трајања овог Уговора, уколико Давалац услуга не достави на увид нове важеће полисе осигурања;
* уколико се не придржава уговорене динамике свакодневног, недељног, месечног и тромесечних послова и
* уколико својим немарним радом Давалац услуга проузрокује штету Наручиоцу или трећим лицима.

Уговор престаје да важи пре истека рока из претходног члана уколикозбог објективних околности које су у вези са финансирањем Наручиоца, не буде обезбеђено довољно новчаних средстава за комплетну реализацију овог Уговора.

У случају једностраног раскида уговор се сматра раскинутим истеком рока од 30 дана од дана пријема писменог обавештења о раскиду у ком року је давалац услуга дужан да настави са пружањем услуге.

У случају немогућности уручења писменог обавештења о раскиду, уговор се сматра раскинутим по истеку рока од 15 дана од дана стављања обавештења о раскиду на огласној табли ГО Савски венац у Београду.

У случају једностраног раскида уговора, уговорне стране су дужне да регулишу сва дуговања и потраживања настала из уговора. Раскид уговора не ослобађа уговараче ове обавезе да плате све неизмирене обавезе настале до дана раскида Уговора.

**Завршне одредбе**

**Члан 24.**

За све што није предвиђено овим уговором, примењиваће се одредбе Закона о облигационим односима и Закона о јавним набавкама.

**Члан 25.**

Све евентуалне спорове уговорне стране ће решавати споразумно, у супротном спорове ће решавати Привредни суд у Београду.

**Члан 26.**

Овај Уговор сачињен је у 6 (шест) истоветних примерака, од којих свака уговорна страна задржава по 3 (три) примерка.